Ketrin Lenqford
Ketrin Lenqford (ing. Katherine Langford; 29 aprel 1996, Pert) — Avstraliya aktrisası. Karyerasına müstəqil filmlərə çəkilərək başlayıb. Netflix orijinal televiziya serialı "13 səbəb"in ilk iki mövsümündə oynadığı Hanna Beyker roluna görə ulduz olub. Bu serialdakı ifasına görə "Qızıl Qlobus" mükafatına namizəd göstərilib. Ketrin bir çox uğurlu ekran əsərində öz istedadını nümayiş etdirib: "Sevgilərlə, Saymon" (2018), "Bıçaqlar çəkildi" (2019) və "Spontaneous" (2020). Ketrin 2020-ci ildə daha bir Netflix istehsalında baş rol ifaçısı olub. "Cursed" (azərb. Lənətli‎) serialında qalıcı təəssürat buraxmağı bacarıb.